Սենյակում օրորվելով քայլելով՝ Բյուլենտ էրսոյի մի ձայներիզ միացրեց: Այդ օրերին, մեկ է, լսելու այլ բան չկար: Բոլոր երգերի բառերն անգիր գիտեր: Իրականում ժամանակն էր եկել, որ էրսոյը նոր ալբոմ հաներ, բայց հեղաշրջումից ի վեր իշխանության գլուխ անցած զինվորականությունը թույլ չէր տալիս: Զելիհան մի տեսություն ուներ, թե ինչու գեներալները թույլ չեն տալիս, որ տրանսսեքսուալ երգիչ դուրս գա բեմ: